internet vaartha 168 Views
మార్కెట్‌ వీక్షణం-2015
ముంబై : ఆకాశానికి ఎగిసిన స్టాక్‌ మార్కెట్లు ఒక్క సారిగా 2015లో భారీ నష్టాలు చవిచూశాయి. గడచిన నాలుగేళ్ల లో అధ్వాన్న పనితీరును ఈఏడాదిలోనే చూపించినట్లు స్పష్టం అవుతోంది. విదేశీ ఇన్వెస్టర్లు బెంచ్‌మార్క్‌ సెన్సెక్స్‌ను జీవితకాల గరిష్టస్థాయికి చేర్చిన తర్వాత కూడా ర్యాలీకి పంక్చర్‌ అయింది. తదనంతరం ఎఫ్‌పిఐల పెట్టుబడులపై ప్రత్యామ్నాయ పన్ను వంటి వాటితో ఒక్కరోజులోనే 17వేల కోట్ల డాలర్ల పెట్టుబడులు వెనక్కిపోయాయి నాలుగురోజులు మాత్రమే కేలండర్‌ సంవ త్సరంలో ట్రేడింగ్‌కు మిగిలి ఉన్న తరుణంలో సెన్సెక్స్‌ 2015లో 1660 పాయింట్లు నష్టపోయింది. ఆరుశాతం నష్టపోయింది. 2011లో కూడా ఇదే తరహాలో 24శాతం నష్టాలు చవిచూసింది. ప్రస్తుతం సూచి 25,838.71పాయింట్లవద్ద నిలిచింది. జీవితకాల గరిష్టస్థాయి 30,024 పాయింట్ల నుంచి కూడా దిగజారింది. గడచిన మార్చినెలలో ఆర్‌బిఐ వడ్డీరేట్లను కుదించడంతో ఒక్కసారి గా మార్కెట్లకు ర్యాలీ పలికింది. అదేవిధంగా ఒక్కరోజులోనే మార్కెట్లు నష్టాలు చవిచూసాయి. ఆగస్టు 24వ తేదీ ఒక్కరోజే 1624.51 పాయింట్లు నష్టపోయింది. 5.94శాతం క్షీణించింది. చైనాకరెన్సీ యువాన్‌ పతనం, విలువల కుదింపు వంటివి భారత్‌ మార్కెట్లను దెబ్బతీసాయి. అయితే కొత్త కంపెనీల జాబితా కావ డం మాత్రం గణనీయంగా పెరిగింది. మొత్తం ఇన్వ్టెస్టర్ల సంపద ను పెంచింది. 100లక్షల కోట్ల మార్కెట్‌ విలువల టర్నోవర్‌ బిఎస్‌ఇ నమోదుచేసింది. 2014 చివరిలో 98.4 లక్షల కోట్లుగా ఉంది. 2015 జూలై చివరివరకూ 100 లక్షల కోట్ల టర్నోవర్‌కు చేరింది. ఇక ఎన్‌ఎస్‌ఇ నిప్టీ కూడా ఆరుశాతం దిగజారింది. ఈ ఏడాది ఎక్కువ నష్టాలు చవిచూసిన కంపెనీలపరంగాచూస్తే మెట ల్‌, బ్యాంకింగ్‌, రియాల్టీ, ప్రభుత్వరంగ సంస్థల స్టాక్స్‌ ఎక్కువ దెబ్బతిన్నాయి. బిఎస్‌ఇలో మెటల్‌ సూచీ 32శాతం దిగజారింది. రియాల్టీ 15శాతం, బ్యాంకింగ్‌ పదిశాతం, పియస్‌యు సూచీ 18శాతం వరకూ దిగజారాయి. ఇక హెల్త్‌కేర్‌, వినియోగరంగ ఉత్పత్తులసూచీలు కొంతమేర లాభాలు గడించాయి. విదేశీ పోర్టు ఫోలియో ఇన్వెస్టర్లు ఈఏడాది ఎక్కువగా విక్రయాలకే ఆసక్తి చూపించారు ప్రత్యేకించి రెండో అర్ధ సంవత్సరంలో అమ్మకాల ఒత్తిళ్లు పెరిగాయి. నికరంగా ఎఫ్‌పిఐల పెట్టుబడులు ఈఏడాది మూడు బిలియన్‌ డాలర్లు తగ్గాయి. గడచిన మూడేళ్లలో సగటున ఈ ఇన్వెస్టర్లు 20 బిలియన్‌ డాలర్ల వరకూ పెట్టుబడులు పెట్టారు. సెకండరీ మార్కెట్లలో ఎఫ్‌పిఐలు అమ్మకాలు ఎక్కువ జరిపారు. ఐపిఒల్లో పెట్టుబడులుకొంతమేర పెట్టుబడులరాకను ప్రోత్సహించినట్లయింది. ఇక మార్కెట్లకు అనేక దేశాల్లోచైనా ప్రభావం ఎక్కువ ఉంది. అంతర్జాతీయంగా ధరలు తగ్గడం, సగటునఅనిశ్చితి కొంతమేర తగ్గడం భారతీయ మార్కెట్లకు కలిసొచ్చిందని గ్లోబల్‌ ఈక్విటీ వ్యూహాత్మక సూచీల సంస్థ ఎండి అల్కా బెనర్జీ పేర్కొన్నారు. ఆర్‌బిఐ మార్కెట్లకు కొంత బూస్ట్‌ ఇచ్చింది. ఒక్కరోజు ర్యాలీలో 728.73 పాయింట్లు లాభపడ్డాయి. సెన్సెక్స్‌ ఈ ఏడాది జనవరి 15వ తేదీ 28,075.55 పాయింట్లు గరిష్టంగా పెరిగింది. సెంట్రల్‌బ్యాంకు వడ్డీరేట్ల కోతలు కూడా కొంత విస్మయపరిచాయి. మార్చి ఐదవ తేదీ మార్కెట్లు 30వేల మార్క్‌ను అధిగమించాయి. విదేశీ పెట్టుబడులు గణనీయంగా మార్కెట్లకు వచ్చిపడ్డాయి. ఈ కాలంలో విదేశీ పోర్టుఫోలియో ఇన్వెస్టర్లు 79 వేల కోట్లకుపైగా పెట్టుబడులు పెట్టారు డాలర్లలో చూస్తే 12.5 బిలియన్‌ డాలర్లు ఈక్విటీ, డెట్‌ రంగాల్లో పెట్టు బడులు పెట్టారు. ఇక రెండో త్రైమాసికంలో విదేశీ పోర్టుఫోలియో ఇన్వెస్టర్లు ఎక్కువ అమ్మకాలకే ఆసక్తి చూపించడంతో మార్కెట్లు మందగించాయి. ఇక రాజకీయంగా ఢిల్లీలో బిజెపికొంత చిక్కులు ఎదుర్కొనడం, బీహార్‌ అసెంబ్లీ ఎన్నికలో ఆశాభంగం, కీలక సంస్కరణలు జిఎస్‌టి వంటివి ఆమోదం పొందకపోవడం వంటివి కొంత మార్కెట్లను నష్టాలపాలుచేసాయి. చైనా అనిశ్చితి, అమెరికాలో వడ్డీరేట్ల పెంపు వంటివి మార్కెట్లను కొంత సత మతం చేశాయి. ఇక చివరిగా అమెరికా ఫెడ్‌ రిజర్వు తన వడ్డీ రేట్లను పెంచింది. దీర్ఘకాలంగా కొనసాగిన ఈ కార్యాచరణ మార్కెట్లపై స్వల్ప ప్రభావం చూపించింది. అమెరికా డాలర్‌తో రూపాయి మారకం విలువలు ఐదుశాతం క్షీణించాయి. విదేశీ సంస్థాగత ఇన్వెస్టర్ల నిధులన్నీ భారత్‌నుంచి తరలిపోయాయి. అయితే భారత్‌పరంగా కొంత స్థూల ఆర్ధిక వ్యవస్థ గణాంకాలు మెరుగుపడటం ఇన్వెస్టర్లకు కొంత ఊరటనిచ్చింది. విదేశీ కరెన్సీ నిల్వలుస్థిరంగా ఉన్నాయి. అయితే భారీ ఎత్తున చేపట్టిన సంస్క రణలు నిలిచిపోవడం కొంత ఇన్వెస్టర్లను నిరాశకు గురిచేసింది. తక్కువ ద్రవ్యోల్బణం ఆర్‌బిఐ వడ్డీరేట్ల కుదింపునకు దోహదం చేసింది. మొత్తం 2015లో 125 బేసిస్‌ పాయింట్లు తగ్గించింది. వడ్డీరేట్ల తగ్గింపు ప్రయోజనాలను వాణిజ్యబ్యాంకులు కస్టమర్లకు చేరువచేయాలని ఆర్‌బిఐ ఒత్తిడి పెంచుతున్నది. అయితే మందగమనంగా ఉందని నిపుణుల అంచనా. వడ్డీరేట్లు 1.25 శాతం తగ్గినపుడు వాణిజ్యబ్యాంకుఉ తమ బేస్‌ రేటును కేవలం 0.56శాతం మాత్రమే తగ్గించాయి. ఫలితంగా ఆర్‌బిఐ ఆగ్రహానికి గురయ్యాయి. మొత్తంమీద లక్ష కోట్ల టర్నోవర్‌ నమోదు చేసిన బిఎస్‌ఇ సెన్సెక్స్‌తోపాటు, ఎన్‌ఎస్‌ఇ నిప్టీ కూడా ఈ ఏడాది ఒడిదుడుకులతో ముగుస్తున్నదనే చెప్పాలి.